ক্ষমতার উন্মত্ততায় সরকার বোধ হয় ধরাকে সরা জ্ঞান করতে শুরু করেছে। এমনিতেই দেশে গণমাধ্যম ও গণমানুষের অবাধ মতপ্রকাশের স্বাধীনতা সঙ্কুচিত করা হয়েছে। এমনকি বিশ্ববিবেক ও বিশ্বজনমতকে অবজ্ঞা করা হচ্ছে চরমভাবে। গত ২৪ নভেম্বর জাতিসংঘের পক্ষে বাংলাদেশের যুদ্ধাপরাধের বিচারবিষয়ে যে বিবৃতিকে সরকার ‘হাইলি ডিস্টার্বড’ বলে তীব্র প্রতিক্রিয়া ব্যক্ত করেছে। যেকোন বিষয়ে ক্রিয়া-প্রতিক্রিয়া স্বীকৃত বিষয়। কিন্তু তার ভাষা হওয়া উচিত মার্জিত। বিশেষ করে তা যদি কোন আন্তর্জাতিক সংস্থা বিষয়ক হয় তাহলে তো শব্দ চয়নে তো অধিক সতর্ক হওয়া উচিত। কিন্তু জাতিসংঘের প্রতিক্রিয়াকে ‘উৎপাত’ এর মতো গর্হিত মন্তব্য করা কতখানি যুক্তিযুক্ত তা বোদ্ধা মহলের ওপর ছেড়ে দেয়া-ই যুক্তিযুক্ত মনে করছি।